Képzésre jelentkezés során megadott személyes adatokra vonatkozó adatkezelési tájékoztató

A **Katolikus Pedagógiai Intézet** (székhely: 1068 Budapest, Városligeti fasor 42.; adószám: 18088270-1-42; „**KAPI**”) a jelen adatkezelési tájékoztatóban foglalt rendelkezések szerint kezeli a jelentkezés során megadott személyes adatait, amelyeket Ön a KAPI által szervezett képzésre történő jelentkezés során adott meg.

1. Az adatkezelő és az adatkezelésre jogosult személyek, adatvédelmi tisztviselő

A jelentkezés során megadott személyes adatai adatkezelője a Katolikus Pedagógiai Intézet (székhely: 1068 Budapest, Városligeti fasor 42.; adószám: 18088270-1-42).

A KAPI-nál az Ön személyes adatához az informatikus, a pedagógiai szakértő, pedagógiai előadó munkakört betöltő személyek, az adatvédelmi tisztviselő és a vezetőség jogosult hozzáférni.

A KAPI adatvédelmi tisztviselőt nevezett ki. A KAPI adatvédelmi tisztviselője az adatvedelem@katped.hu e-mail címen érhető el.

1. Az adatkezelés célja és jogalapja

A KAPI a jelentkezés során megadott személyes adatait a képzésre történő jelentkezése céljából kezeli.

Az adatkezelés jogalapja szerződés teljesítése (az általános adatvédelmi rendelet 6. cikk (1) bekezdés b) pontja).

1. Személyes adatok címzettjei

A képzésre történő jelentkezés céljából megadott személyes adatait a KAPI harmadik fél részére nem adja át.

1. Az adatkezelés időtartama

A KAPI a jelentkezés során megadott személyes adatokat a képzés lezárulásától számított 8. év utolsó napjáig kezeli.

1. Az adatkezelési tájékoztató módosítása

A KAPI a jelen adatkezelési tájékoztatót bármikor módosíthatja. A módosított adtakezelési tájékoztatót a tájékoztatóban megadott naptól kell alkalmazni.

1. Az Ön adatkezeléssel kapcsolatos jogai

A személyes adatai kezelésével kapcsolatos alábbi jogokat gyakorolhatja az adatvedelem@katped.hu e-mail címre küldött e-mail útján vagy postai levélben:

* 1. Hozzáféréshez való jog

Önnek joga van arra, hogy visszajelzést kapjon a KAPI-tól arra vonatkozóan, hogy a KAPI kezeli-e az Ön személyes adatait.

* 1. Helyesbítéshez való jog

Ön jogosult a KAPI-tól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

* 1. Törléshez való jog

A KAPI az Ön kérésére indokolatlan késedelem nélkül törli a személyes adatait.

A KAPI a személyes adatokat nem törli, ha az adatkezelés a (i) a véleménynyilvánítás szabadságához és a tájékozódáshoz való jog gyakorlása céljából, (ii) a személyes adatok kezelését előíró, a KAPI-ra alkalmazandó jogi kötelezettség teljesítése céljából, (iii) a népegészségügy területét érintő közérdek alapján, (iv) közérdekű archiválás céljából, tudományos és történelmi kutatási célból vagy statisztikai célból (amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést), illetőleg (v) jogi igények előterjesztéséhez, érvényesítéséhez, illetve védelméhez szükséges.

Egyéb esetekben a KAPI indokolatlan késedelem nélkül törli az Ön személyes adatait, ha (i) a KAPI-nak nincs szüksége a személyes adatokra abból a célból, amely célból gyűjtötte vagy kezelte, (ii) a személyes adatait jogellenesen kezelték vagy (iii) a KAPI jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

Ön kérheti a KAPI-t, hogy korlátozza az adatkezelést.

Ön a személyes adatok kezelésének korlátozását kérheti, ha (i) vitatja a személyes adatok pontosságát, (ii) az adatkezelés jogellenes, Ön a személyes adatok törlését ellenzi, (iii) a KAPI-nak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli.

* 1. Adathordozhatósághoz való jog

Ön kérheti, hogy a KAPI a rendelkezésére bocsátott és elektronikus úton kezelt személyes adatokat tagolt, széles körben használt, géppel olvasható formában átadja.

1. Jogsértés esetén tehető lépések
   1. Ha úgy gondolja, hogy a KAPI megsértette a jogait a személyes adatok kezelése során, akkor lépjen velünk kapcsolatba az adatvedelem@katped.hu e-mail címen.
   2. A személyes adataira vonatkozó jogainak megsértése esetén panaszt nyújthat be a hatósághoz az alábbi elérhetőségen:

Nemzeti Adatvédelmi és Információszabadság Hatóság  
Levelezési cím: 1530 Budapest, Pf.: 5.  
Cím: 1125 Budapest, Szilágyi Erzsébet fasor 22/c  
Telefon: +36 (1) 391-1400  
Fax: +36 (1) 391-1410  
E-mail cím: ugyfelszolgalat@naih.hu.

* 1. Személyes adatait kezelése során történő jogsértés esetén bírósághoz is fordulhat.

Jelen tájékoztató 2020. augusztus 3. napjától hatályos.